
REFERAT DE APROBARE  A PROIECTULUI DE HOTĂRÂRE
privind aprobarea documentației pentru prima înscriere în cartea funciară a terenului aferent străzii Mărghitaș, drum cu nr. cad. DE 1676/11, proprietatea Municipiului Timișoara-domeniu public
1. Descrierea situaţiei actuale:
	Prin adresa nr. CT2020-289522.07.2020 dnul Corlan Dumitru persoana fizica autorizata  a solicitat efectuarea demersurilor pentru întabularea terenului aferent străzii Marghitas, cu nr. cadastral DE 1676/11, zona Cearda Rosie.
	Direcția Clădiri Terenuri și Dotări Diverse I EST a solicitat prin adresa nr. UR2020-004617/13.03.2020 emiterea unui certificat de urbanism în scopul alocării unui număr cadastral nou și prima înscriere a drumului cu nr. cad. DE 1676/11 și suprafața de 1800 mp, conform documentației întocmită de P.F.A. Corlan Dumitru, nr. proiect 2/2020.
2. Schimbări preconizate și rezultate așteptate:
	Documentația a fost realizată în vederea înscrierii în cartea funciară a terenului aferent străzii Marghitas, proprietate a Municipiului Timișoara-domeniu public, având în vedere planurile urbanistice aprobate în zona respectivă și necesitatea reglementării situației juridice a drumului de exploatare  cu  nr. cad. DE1676/11.
3. Alte informații:
 	A fost eliberat Certificatul de Urbanism nr. 1824/12.05.2020 în vederea promovării unui proiect de hotărâre a consiliului local.
	Prin adresa nr. CT2020-2895/22.07.2020 a fost depus Procesul verbal de recepție nr.2100/2020 eliberat de OCPI Timiș. 
4. Concluzii:
	Având în vedere cele menţionate mai sus, considerăm necesară și oportună aprobarea documentației privind prima înscriere în cartea funciară a terenului aferent străzii Mărghitaș , nr. cad DE 1676/11 cu suprafața de 1800 mp, proprietate a Municipiului Timișoara - domeniu public, documentație întocmită de P.F.A. Corlan Dumitru, nr. proiect 2/2020, avizat de OCPI Timiș cu nr.2100/2020.

